Diari Oficial de la Generalitat Valenciana


Sumari del DOGV 3236, del 06-05-1998 (1998/3354)

Informació pública del Programa de Actuació Integrada de la Unitat de Execució número 1 en l'àmbit del Sector 6 del Sòl Urbanitzable Programat Malilla Nord (Sector R-6).
-------------------------------------------------------------------------------------------------------------------------------------------------------------------------

### Dades del document

Número de DOGV
:   3236

Data del DOGV
:   06-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3354


Organisme emissor
:   Malilla 2000, SA

Tipus de document
:   Anunci

Informació pública del Programa de Actuació Integrada de la Unitat de Execució número 1 en l'àmbit del Sector 6 del Sòl Urbanitzable Programat Malilla Nord (Sector R-6). [1998/M3354]
  
I. La mercantil Malilla 2.000, SA ha formulat el Programa de Actuació Integrada de la Unitat de Execució número 1 en l'àmbit del Sector 6 del Sòl Urbanitzable Programat Malilla Nord (Sector R-6), que inclou pla parcial, amb annex d'homologació parcial modificativa del Pla General d'Ordenació Urbana i projecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.94).
  
II. En aplicació del que estableix l'article 48.1.C), en relació amb l'article 46.3, ambdós de l'esmentada Llei Reguladora de l'Activitat Urbanística, escau sotmetre a informació pública aquest programa, amb l'alternativa tècnica de modificació de Pla General amb sol·licitud d'homologació, i tota la documentació annexa, durant el termini de 20 dies hàbils, comptats a partir del dia següent de la publicació d'aquest anunci en el Diari Oficial de la Generalitat Valenciana.
  
Es fa constar que qualsevol persona podrà comparéixer en la Notaria del senyor Manuel Ángel Rueda Pérez, al carrer de Roger de Llúria número 28 de València, per tal d'obtindre còpia de l'acta de protocol·lització del programa i documents que s'hi acompanyen, o sol·licitar l'exhibició d'aquesta.
  
Igualment es fa constar que durant aquest termini els interessats en aquest procediment podran formular qualssevol al·legacions que els convinguen segons dret, i també altres alternatives tècniques de programa i, si escau, proposicions juridicoeconòmiques; tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat en l'esmentada notaria.
  
III. L'esmentada documentació, com també l'expedient administratiu podrà ser igualment consultat al Servei de Planejament de l'Ajuntament de València (edifici de l'avinguda d'Aragó, número 47, 4ª planta) durant idèntic termini i horari d'atenció al públic.
  
Les al·legacions que, si escau, siguen formulades, es presentaran davant el Registre General de l'esmentat Ajuntament.
  
IV. Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies hàbils indicat. Durant aquest termini es podran formular les proposicions en l'Oficina de Contractació de l'Ajuntament de València (plaça de l'Ajuntament número 1).
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediatament posterior, tindrà lloc l'acte d'obertura de les pliques, a l'Ajuntament de València. Durant els 10 dies següents al d'obertura de les pliques podran ser objecte de consulta i al·legacions totes les actuacions de l'expedient.
  
V. Expressament es fa constar que aquest anunci s'adreça, als efectes de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars cadastrals no identificats en la relació emesa pel Centre de Gestió Cadastral, així com a aquells el domicili dels quals figura, en l'esmentada relació, com la pròpia parcel·la cadastral, o simplement amb el nom del municipi, i que són els següents :